Quran 6:145 – Prohibition For Specific Food Applicable To The Direct Addressees
سورہ اعراف میں مذکور حرمتوں کا تعلق کھانے پینے سے نہیں۔ یہ دیگر حرمتیں ہیں جو اصول میں واضح کی گئی ہیں۔ اثم کا ترجمہ حق تلفی کیوں ہے؟ اس کی وجہ زبان کا اصول ہے۔ جب قریب المعنی الفاظ اکھٹے استعمال ہوں اور ان کا ایک ہی مطلب نہیں لیا جاتا ہے۔ اثم سے مراد سارے ہی گناہ ہیں تو باقی گناہوں کے ساتھ محض گناہ حرام کہنا کوئی معنی نہیں رکھتا۔ فواحش، شرک، زیادتی اور بدعت سبھی گناہ ہیں تو اثم الگ سے کہنے کی کوئی ضرورت نہیں رہتی۔ ہماری زبان میں ظلم و زیادتی بولا جا تا ہے تو دونوں سے ایک ہی مراد نہیں ہوتا۔ زیادتی کے مقابلے میں دوسرا گناہ حق تلفی ہی کا ہوتا ہے۔ دوسرے یہ کہ اثم کو قرآن مجید نے عدوان کے مقابل جگہ جگہ ذکر کیا ہے۔ عدوان کا مطلب سرکشی اور آگے بڑھ کر حق مار لینا ہے، اس کے مقابل حق تلفی کا معنی ہی ہو سکتا ہے۔ اس آیت میں بغی عدوان کی جگہ آیا ہے۔ بغی کا بھی وہی مطلب ہے جو عدوان کا۔ اس لیے اثم کا ترجمہ حق تلفی ہوگا۔